ຮອງນາຍົກລັດຖະມົນຕີ ຟ້າມບີ່ງມີງ ເປັນປະທານການປະຊຸມກ່ຽວກັບການນຳໃຊ້ທຶນ ODA
(vovworld) - ວັນທີ 26/4, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີ່ງມີງ, ຫົວໜ້າຄະນະຊີ້ນຳແຫ່ງຊາດກ່ຽວກັບການໜູນຊ່ວຍພັດທະນາຢ່າງເປັນທາງການ (ODA) ແລະ ທຶນກູ້ຢືມບຸລິມະສິດ, ເປັນປະທານການປະຊຸມແລກປ່ຽນວຽກງານກັບບັນດາກະຊວງ, ຂະແໜງການເພື່ອແນໃສ່ກວດກາ, ແກ້ໄຂຄວາມຫຍຸ້ງຍາກ, ຊຸກຍູ້ບັນດາໂຄງການນຳໃຊ້ທຶນ ODA, ທຶນກູ້ຢືມບຸລິມະສິດ. ນະທີ່ນີ້, ທ່ານຮອງນາຍົກລັດຖະມົນຕີ ຟ້າມບີ່ງມີງ ເນັ້ນໜັກເຖິງຄວາມສຳຄັນຂອງແຫຼ່ງທຶນກູ້ຢືມບູລິມະສິດທີ່ຍັງເຫຼືອຂອງທະນາຄານໂລກ (WB) ໃນປງົບປະມານ 2017 ໃນສະພາບການລະດົມທຶນໃຫ້ແກ່ການລົງທຶນພັດທະນາທີ່ຍັງປະສົບກັບຄວາມຫຍຸ້ງຍາກ. ແຫຼ່ງທຶນກູ້ຢືມປີນີ້ຈະໄດ້ລົງທຶນໃຫ້ບັນດາໂຄງການຮີບດ່ວນກ່ຽວກັບການພັດທະນາແບບຍືນຍົງ, ພື້ນຖານໂຄງລ່າງ, ຍົກສູງຄຸນນະພາບການສຶກສາມະຫາວິທະຍາໄລ… ທ່ານຮອງນາຍົກລັດຖະມົນຕີ ຟ້າມບີ່ງມີງ ຊີ້ນຳບັນດາອົງການຮັບຜິດຊອບສົມທົບກັນຢ່າງແໜ້ນແຟ້ນກັບທະນາຄານແຫ່ງລັດ ແລະ ບັນດາອົງການກ່ຽວຂ້ອງສ້າງສຳເລັດວິວັດການກະກຽມໂຄງການເພື່ອຍື່ນສະເໜີຕໍ່ຂັ້ນມີສິດອຳນາດອະນຸມັດຜ່ານ, ຮັບປະກັນການເຈລະຈາກັບ WB ດຳເນີນຖືກຕ້ອງກັບຄວາມຄືບໜ້າ.